**STANOVISKO**

**Predstavenstva Združenia pestovateľov obilnín**

k výsledkom prieskumu spokojnosti členov ZPO:

* neumožniť členstvo v ZPO iným, ako subjektom poľnohospodárskej prvovýroby,
* hľadať formy pre vzdelávanie manažérov rôznych generácií a úzko profesijné témy,
* zaradiť do plánu práce na rok 2018 organizáciu zahraničnej cesty a v rámci nej ponúknuť úzko špecializované typy činností s cieľom pomôcť pestovateľom obilnín,
* riešiť legislatívne návrhy prinajmenšom na doterajšej úrovni,
* riešiť formy prieskumu trhu,
* sledovať ceny vstupov a výstupov poľnohospodárskej prvovýroby,
* informovať členov o ponukách odbytu obilnín.

Stručné vyhodnotenie odpovedí na 9 otázok prieskumu spokojnosti členov ZPO:

* prieskum bol dostupný v elektronickej forme od 2.8. do 26.8. 2017 (členovia boli emailom informovaní, aj urgovaní 3x).
* celkom odpovedalo 6 členov (3 ženy, 3 muži), čo je 13% všetkých členov, vekový priemer 59,2 r.
* respondenti sú členmi ZPO od 4 do 13 rokov.
* vedenie ZPO za svoju aktivitu získalo 5,83 bodov zo 7 možných.
* činnosť ZPO sledujú respondenti v rámci valných zhromaždení (38,5%), na webovej stránke (30,8%) alebo získavajú informácie inak - osobne, telefonicky (30,8%).
* v otvorenej otázke, čo členovia očakávajú od ZPO sa objavili odpovede: aktuálne a presnejšie informácie o možnostiach obchodu, návrhy na prenos do zákonov, dôležité informácie pre pestovateľov (bližšie nešpecifikované).
* v otázke „čo by malo ZPO riešiť, čím sa doteraz nezaoberalo?“: legislatíva v oblasti škôd poľovnou zverou, parametre kvality a ich aktualizácia.
* respondenti by od ZPO privítali najmä: „deň poľa“ ako odborno-spoločenskú akciu (30%), viac vzdelávacích aktivít (20%), praktické príručky pre pestovateľov (20%), sprostredkovanie noviniek z vedecko-výskumnej činnosti v oblasti obilninárstva (10%); iné návrhy nedali.
* polovica respondentov si myslí, že ZPO by malo medzi členov prijať subjekty, ktoré nie sú prvovýrobcami, t.j. dodávatelia vstupov, obchodné spoločnosti apod. Druhá polovica by túto možnosť schválila za určitých podmienok.
* až 83,3% respondentov si myslí, že spojenie ZPO s ostatnými príbuznými zväzmi by prospelo vplyvu, činnostiam aj členom; 16,7% nie je o tom presvedčených.
* v rámci otvorenej otázky pre návrhy na ďalšie činnosti ZPO sme dostali odpovede: urobiť maximum pre zvýšenie záujmu členských subjektov a participovať na získavaní vplyvu na trh, nebrániť sa novým výzvam, zvýšiť tlak na štátne a samosprávne orgány.

V Bratislave, 28.9.2017.